Een vas ná gewapende roof by Centurion-sentrumHeide Marie Meier-juweliers (Foto: [email protected]) Een persoon is in hegtenis geneem ná ŉ gewapende roof Saterdag by die [email protected] in Centurion. “Drie gewapende rowers het die juwelierswarewinkel omstreeks 16:30 betree,” het konst. Tumisang Moloto, woordvoerder van die polisie, Sondag aan Maroela Media gesê. Maroela Media het Saterdag berig volgens die bestuur van die sentrum het die rooftog by Heide Marie Meier-juweliers plaasgevind. “Die mans het met ŉ Volkswagen bakkie van die toneel gevlug, maar die voertuig verlaat nog voordat hulle by die winkelsentrum kon uitry,” het Moloto bygevoeg. “Die verdagtes het te voet gevlug en veiligheidsbeamptes het hulle agternagesit. ŉ Beampte van ADT is tydens die jaagtog geskiet. Hy is na ŉ nabygeleë hospitaal geneem vir die nodige behandeling.” Een van die verdagtes is in hegtenis geneem. Die polisie is nog op soek na die twee ander verdagtes. “Die polisie het beslag gelê op ŉ 9 mm-pistool waarvan die reeksnommer afgevyl is.” Volgens Moloto is die waarde van die juwele wat gesteel is, nog nie bekend nie. Die ondersoek duur voort.